Chual' am fiosraiche mu 'chrodh-eighre' is 'tarbh-eighre'. Tha nàdar de dh'fheamainn san sgìre ris an canar 'Feur a' Chrodh-eighre', is bhathar a' ràdh, nan cuireadh tu acair an leithid seo a dh'àite, 's gun deidheadh i an sàs ann am Feur a' Chrodh-eighre, gur ann air èiginn a gheibheadh duine às i. Chual e iomradh air an tarbh-eighre cuideachd. Chite e uaireannan am measg a' chruidh - bha e an-còmhnaidh fliuch. B'e an nathair-mhara beathach a bhite a' faicinn sa mhuir coltach ris an uilebheist a tha ri fhaicinn ann an Loch Nis.